**ՀԻՄՆԱՎՈՐՈՒՄ**

**«ՀՈՂԱՏԱՐԱԾՔՆԵՐԻ ՎԱՐՁԱԿԱԼՈՒԹՅԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու որոշման նախագիծը կազմվել է ղեկավարվելով՝ Քաղաքացիական օրենսգրքի 466-րդ հոդվածով, 616-րդ հոդվածի 3-րդ մասով, «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետով, հիմք ընդունելով՝ «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» օրենքը և  Հայաստանի Հանրապետության կառավարության 2020 թվականի հունիսի 4-ի N 1023-Ն որոշումը։
Հաշվի առնելով հողամասերի կադաստրային արժեքների փոփոխությունները, անհրաժեշտություն է առաջացել նախկինում կնքված թվով 5 հողամասի վարձակալության պայմանագրերում կատարել փոփոխություն վարձավճարների չափերի վերաբերյալ։ Նախատեսվում է վարձակալած հողամասերի արժեքները սահմանել հողամասերի ներկայիս կադաստրային արժեքի 2 տոկոսի չափով։
 Նախատեսվում է փոփոխության ենթարկել՝
1. Մայակովսկի բնակավայրի և «ՍԹՈՈՒՆ ԼԵՆԴ» ՍՊԸ-ի միջև կնքված՝ 23.02.2018թ. թիվ 888 պայմանագիրը, որի ներկայումս գործող տարեկան վարձավճարի չափը կազմում է՝ 1 344 000 /մեկ միլիոն երեք հարյուր քառասունչորս հազար/ ՀՀ դրամ, այժմ նախատեսվում է վարձավճարի չափ սահմանել՝ 4 804 176 /չորս միլիոն ութ հարյուր չորս հազար հարյուր յոթանասունվեց/  ՀՀ դրամ,
2.Մայակովսկի բնակավայրի և «ՍԹՈՈՒՆ ԼԵՆԴ» ՍՊԸ-ի միջև կնքված՝ 29.04.2019թ. թիվ 2441 պայմանագիրը, որի ներկայումս գործող տարեկան վարձավճարի չափը կազմում է՝  1 200 000 /մեկ միլիոն երկու հարյուր հազար/ ՀՀ դրամ, այժմ նախատեսվում է վարձավճարի չափ սահմանել՝ 4 704 482 /չորս միլիոն յոթ հարյուր չորս հազար չորս հարյուր ութսուներկու/ ՀՀ դրամ,
3. Մայակովսկի բնակավայրի և «ՍԹՈՈՒՆ ԼԵՆԴ» ՍՊԸ-ի միջև կնքված՝ 14.08.2008թ. թիվ 3947 պայմանագիրը, որի ներկայումս գործող տարեկան վարձավճարի չափը կազմում է 810 000 /ութ հարյուր տաս հազար/ ՀՀ դրամ, այժմ նախատեսվում է վարձավճարի չափ սահմանել 3 118 500 /երեք միլիոն հարյուր տասնութ հազար հինգ հարյուր/ ՀՀ դրամ,
4. Բալահովիտ բնակավայրի և «ԿՈՏԱՅՔ ՃՇՇ» ՍՊԸ-ի միջև կնքված՝ 11.10.2019թ. թիվ 7987 պայմանագիրը, որի ներկայումս գործող տարեկան վարձավճարի չափը կազմում է 636 541 /վեց հարյուր երեսունվեց հազար հինգ հարյուր քառասունմեկ/ ՀՀ դրամ, այժմ նախատեսվում է վարձավճարի չափ սահմանել 659 913 (վեց հարյուր հիսունինը հազար ինը հարյուր տասներեք) ՀՀ դրամ,
5. Կամարիս բնակավայրի և «ԼԵՎՈՒՇ» ՍՊԸ-ի միջև կնքված՝ 14.12.2020թ. թիվ 7238 պայմանագիրը, որի ներկայումս գործող տարեկան վարձավճարի չափը կազմում է 900 000 /ինը հարյուր հազար/ ՀՀ դրամ, այժմ նախատեսվում է վարձավճարի չափ սահմանել 2 195 377 /երկու միլիոն  հարյուր իննսունհինգ հազար երեք հարյուր յոթանասունյոթ/ ՀՀ դրամ։
«Հողատարածքների վարձակալության պայմանագրերում փոփոխություններ կատարելու մասին» Աբովյան համայնքի ավագանու որոշման նախագծի ընդունման արդյունքում Աբովյան համայնքի բյուջեի ծախսային մասում փոփոխություններ չեն սպասվում, իսկ եկամուտները կավելանան։
Նախագծի ընդունման արդյունքում այլ իրավական ակտերի ընդունման անհրաժեշտություն չի առաջանում։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**